BMW Z3

BMW Z3 — двухмесны спартыўны аўтамабіль, выпускаўся нямецкім аўтавытворцам BMW у 1996—2002 гадах у двух кузаўных варыянтах: родстар і купэ.

 Апісанне 
Распрацаваны ў стылі спартыўных аўтамабіляў 50-х BMW Z3 быў прадстаўлены ў 1995 годзе, на Жэнеўскай выстаўке. Да аўтамабіля адразу выстраілася чарга на пакупку. BMW Z3 з’явіўся ў аўтасалонах ў 1996 годзе. Ствараўся як адказ японскаму кабрыялету Mazda MX-5.

Своеасабліва выгнутыя фары і незвычайныя бакавыя паветразаборнікі адрознівалі Z3 ад іншых аўтамабіляў мадэльнага шэрагу BMW. Каб падняць мяккі верх аўтамабіля, трэба пацягнуць яго на сябе і замацаваць паваротам двух ручак. Аўтаматычнае складанне верху — опцыя, якую можна было замовіць асобна.

 Мадыфікацыя 
 1996
 варыянт з рухавіком 1,9 л
 1996
 варыянт з рухавіком 2,8 л
 1998
 Прэзентацыя кузаўнога варыянту купэ
 рухавік 2,5 л — на паўночнаамерыканскім рынку
 1999
 варыянт з рухавіком 2,0 л
 рэстайлінг: пашырэнне каляіны, змяненне знешняга выгляду задніх фар, колаў, бампераў, і крышкі багажніка.

 2000
 дададзеныя рухавікі 2,2 л і 3,0 л
 2001
 варыянт з рухавіком 1,9 л зняты з вытворчасці

 Канструкцыя 

 Рухавік 
злева|міні|Рухавік
У 1996 годзе BMW Z3 Родстар з’явіўся ў аўтасалонах з варыянтамі рухавікоў 1,8 л і 1,9 л (ад BMW 318i). Аднак, па водгуках пакупнікоў, магутнасці гэтых рухавікоў хапала толькі на адносна спакойную язду. На высокіх абаротах рухавік пераграваўся. Уладальнікі гэтай версіі Z3 не маглі пахваліцца моцна выдатнымі дынамічнымі якасцямі свайго аўтамабіля. Толькі ў 1997 годзе свет убачыў BMW Z3 Родстар з 2,8-літровым 193-моцным рухавіком. Аўтамабіль меў максімальную хуткасць 225 км/г і разганяўся да 100 км/г за 7,1 секунды, што рабіла яго нашмат больш быстраходным, чым 1,8- або 1,9-літровая версія. З прыходам 1998 года з’явілася больш магутная 1,8-літровая версія рухавіка, а для амерыканскага рынку выпусцілі 2,5-літровую версію. У гэтым жа годзе дэбютаваў BMW Z3 Купэ. У купэ выбару рухавікоў не прапаноўвалася. На аўтамабілі нязменна стаяў рухавік аб'ёмам 2,8 л. У 1999 годзе выйшаў новы варыянт рухавіка для родстара, аб'ёмам 2,0 л, а ў 2000 — 2,2-літровая версія для родстара і 3,0 версія для абодвух кузаўных варыянтаў. У гэтым рухавіку акумулятарная батарэя была перамешчаная ў багажнік, каб захаваць добрыя суадносіны вагі на пярэдняй і задняй восях.

На 6-ці цыліндравых рухавіках усталёўвалася сістэма ўпырску паліва Motronic.

 Трансмісія 
Рухавік у BMW Z3 размешчаны спераду. Прывад — задні. У стандартнай камплектацыі каробка перадач механічная, 5-ступеньчатая, у тым ліку на M-версіі. Па замове ставілася аўтаматычная каробка перадач. Руль з гідраўзмацняльнікам.

 Хадавая частка 
BMW Z3 валодае досыць жорсткай падвескай. Тармазная сістэма з антыблакіровачнай сістэмай і дыскавымі тормазамі на ўсіх колах, Пярэднія тормазы — вентыляваныя. Таксама аўтамабіль мае аўтаматычную сістэму кантроля ўстойлівасці з рэгулятарам цягі ADC+T. Пярэдняя падвеска — макферсан, са стабілізатарам папярочнай устойлівасці. Задняя — незалежная аднарычажная (Z-падобныя рычагі), таксама са стабілізатарам папярочнай устойлівасці. Канструкцыя задняй падвескі запазычаная ў BMW E30, а пярэдняя ў BMW E36.

 Базавая і апцыянальная камплектацыя 
Стандартная камплектацыя родстара BMW Z3 досыць багатая і ўключае ў сябе: антыблакіровачную сістэму тармазоў, сістэму кіравання ціскам тармазоў, сістэму размеркавання тармазных высілкаў, сістэму дынамічнай стабілізацыі, пярэднія і заднія шторкі бяспекі, франтальныя і пярэднія бакавыя падушкі бяспекі, кандыцыянер, дзвярныя бэлькі бяспекі, пярэднія электрашклапад’ёмнікі, электрапрываднае сядзенне кіроўцы, скураную аплётку руля, бартавы камп’ютар, гідраўзмацняльнік руля, галагенавыя фары і 17-цалёвыя адліваныя дыскі.

У спіс дадатковага абсталявання ўваходзілі: клімат-кантроль, пярэднія электрасядзенні, падагрэў пярэдніх сядзенняў, круіз-кантроль, навігацыя, CD-чэйнджар, люстэркі з электрапрывадам і падагрэвам, ксенонавыя фары, процітуманавыя фары, таніраванае шкло і 18-цалёвыя адліваныя дыскіКак мы тестировали BMW Z3 .

 Спасылкі 
 Афіцыйны сайт BMW
 Агляд Z-серыі на аўтамабільным каталоге aw.by

Катэгорыя:Аўтамабілі 1990-х
Z3
Катэгорыя:Аўтамабілі 2000-х
Катэгорыя:Аўтамабілі паводле алфавіта
Катэгорыя:Заднепрывадныя аўтамабілі